In nomine sancte et individue Trinitatis amen. Vniuersis et singulis presentibus et futuris presentes licteras inspecturis, ac etiam audituris, officialis lingonensis salutem in domino. Notum facimus quod anno benedicte Incarnacionis eiusdem currente millesimo trecentesimo octuagesimo nono, die dominica ante festum purificationis beate Marie Virginis, in presencia dilecti nostri et fidelis domini Petri de Laeyo, presbiteri apostolica imperiali et regia auctoritatibus publici notarii tabellionisque curie nostre lingonensis jurati personaliter constituta, Johanneta filia quondam Johannis Villaume de Plomberiis, relictaque Hugonis de Mallano pelliparii olim Diuione commorantis, actendens quod omnia sunt transitoria preter deum, volens et cupiens anime sue et animabus parentum antecessorum et benefactorum suorum salubriter prouidere, sponte scienter et prouide dedit, et concessit, relinquit obtulit et donavit, donacione mera fatta causa mortis, irreuocabili firma et imperpetuum valitura deo et ecclesiis monasterii sancti Stephani sancti Michaelis et sancti Petri de dicto Diuione ac rectoribus deseruientibus ac procuratoribus earumdem ecclesiarum et cuiuslibet ipsarum presentibus et posteris, ab eisdem pro porcionibus et ad opus infrascriptum ab hinc in antea singulis annis, super infradictam domum et a tenentibus possidentibus et occupantibus eandem percipiendos et leuandos decem et octo grossos veteres turonensium argenteos annui et perpetui redditus seu census. Videlicet ecclesie dicti monasterii sancti Stephani sex, ecclesie sancti Michaelis quatuor, et ecclesie sancti Petri quatuor grossorum turonensium argenteorum predictorum, pro tribus anniuersariis, videlicet in qualibet dictarum ecclesiarum, ab ei deseruientibus, vno die simili qua dictam Johannetam ab hac luce migrare contingerit perpetuo singulis annis pro supradictarum animarum salute post eiusdem obitum Johannete celebrandis et dicendis, ac dicte sancti Petri ecclesie Diuionis. In qua dicta Johanneta donatrix optauit et elegit facere et esse fauente deo tumulata, reliquos quatuor grossos turonensium argenteos, pro eiusdem ecclesie fabrica et ad eius vtilitatem fabrice ac in ipsius manutencione et opere dicti sancti Petri Diuionensis ecclesie, perpetuo collocandos, et conuertendos, quos decem et octo grossos turonensium veteres argenteos annui et perpetui census seu redditus — a tenentibus possidentibus et occupantibus supra et infradictam domum rectoribus et deseruientibus et procuratoribus predictis presentibus et futuris, per porciones et opus predicta, terminis et temporibus, per ipsos rectores deseruientes et procuratores concorditer statuendis, singulis annis, imperpetuum post eiusdem Johannete donatricis decessum, soluendos et reddendos. Ipsa Johanneta pro se et suis heredibus assessit et assignauit, perpetuo, ecclesiis earum rectoribus deseruientibus, modernis et venturis et eorum quibuslibet vt per prescripta sibi competit, ad opus et vtilitatem predicta super quamdam domum suam fondum que et pertinencias domus eiusdem dicto Diuione, in vico dicto du Pautez, situatas iuxta domum dictorum es Geleniers, quam quondam Odetus Bruchiote de dicto Diuione, dum viueret, tenere et inhabitare solebat, ex vna parte, et domum domini Sauxonis le Peullet de Diuione, presbiteri ex altera, pro recurrendo ad eam et ad tenentes ipsam et occupantes lapso quolibet termino super hoc ut supra fertur ordinando ex parte rectorum deseruientium et procuratorum predictorum ac cuiuslibet eorumdem, secundum quod sua interest et intererit iuxta porciones supradictas pro solucione et integra satisfacione summe totalis decem et octo grossorum turonensium argentorum predictorum consequenda et obtinenda. Quam domum cum eius pertinenciis ac tenentes ipsam deinceps possidentes et occupantes, dicta Johanneta, pro se et suis heredibus, propter hoc erga dictos ecclesias dictisque rectoribus deseruientibus atque procuratoribus et quibuslibet ex ipsis ut eis competit obliganit et ypothecauit obligatque per presentes et ypothequat perpetuo specialiter et expresse nec de cetero contra predicta uel eorum aliqua, sub dictis obligacione et ypotheca ceterorum que bonorum et heredum suorum venire promisit se ipsam tenentesque et possidentes heredes et bona predicta, quo ad hoc vigoribus, compulsionibus et potestatibus cuiuslibet curie tam ecclesiastice quam secularis cuiuscumque totaliter supponendo. In quorum omnium et singulorum robur et testimonium premissorum nos, prefatus officialis, ad instantem requisicionem religiosi viri fratris Oddonis le bogeillet, canonici regularis ordinis sancti Augustini rectorisque firmarii dicte ecclesie beati Petri ibidem presentis, et ad opus ecclesiarum rectorum deseruientium et procuratorum predictorum prout ad ipsos et eorum singulos spectare dignoscitur, stipulanti et acceptanti factam nobis et oblatam per supradictum notarium publicum et juratum nostrum, cui quantum ad hec et maiora commisimus vices nostras ac indubiam et fidem adhibemus sigillum dicte curie lingonensis presentibus litteris et duabus aliis ad rogatum dicti fratris Odonis ad opus et vtilitatem predicta per dictum notarium et juratum nostrum factis et expeditis duximus apponendum. Actum et datum apud dictum Diuionem anno et die predictis presentibus, Symone le Germenet, Hugone Morelli et Raolmo Villemote de Longacuria, habitatoribus diuionensibus testibus cum pluribus aliis illic astantibus tam viris quam mulieribus ad hoc vocatis specialiter et rogatis. Ita est. — P. de Laeyo.